ธันเดอร์โบลต์ส*

***ธันเดอร์โบลต์ส**** () เป็นภาพยนตร์อเมริกันแนวซูเปอร์ฮีโรฉายใน ค.ศ. 2025 สร้างจากมาร์เวลคอมิกส์ โดยมีตัวละครหลักเป็นทีมธันเดอร์โบลต์ส ภาพยนตร์สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ *ธันเดอร์โบลต์ส** เป็นภาพยนตร์เรื่องที่ 36 ในจักรวาลภาพยนตร์มาร์เวล (MCU) ภาพยนตร์กำกับโดย เจก ชไรเออร์ จากบทภาพยนตร์โดย เอริค เพียร์สัน และโจอันนา คาโล และแสดงนำโดย ฟลอเรนซ์ พิว, เซบาสเตียน สแตน, ไวแอตต์ รัสเซลล์, โอลกา คูรีเลนโก, ลูอิส พูลแมน, เจอรัลดีน วิศวนาธาน, เดวิด ฮาร์เบอร์, ฮันนาห์ จอห์น-คาเมน และจูเลีย หลุยส์-เดรย์ฟัส ในภาพยนตร์ กลุ่มธันเดอร์โบลต์สถูกจับในกับดักอันร้ายแรง และถูกบังคับให้ทำงานร่วมกันในภารกิจอันตราย

มาร์เวลสตูดิโอส์เริ่มกล่าวถึงการก่อตั้งทีมธันเดอร์โบลต์สภายในจักรวาลภาพยนตร์มาร์เวลเมื่อ ค.ศ. 2021 ภาพยนตร์ได้รับการเปิดเผยว่าอยู่ระหว่างการพัฒนาในเดือนมิถุนายน ค.ศ. 2022 โดยมีชไรเออร์และเพียร์สันมาร่วมงาน นักแสดงหลักของภาพยนตร์ได้รับการเปิดเผยในเดือนกันยายน ตามด้วยการคัดเลือกนักแสดงเพิ่มเติมจนถึงต้น ค.ศ. 2023 ลี ซุง จิน เข้าร่วมเพื่อเขียนบทภาพยนตร์ใหม่ในเดือนมีนาคม ค.ศ. 2023 ซึ่งเป็นหนึ่งในทีมงานสร้างสรรค์หลายคนที่กลับมาร่วมงานกับชไรเออร์ หลังจากร่วมงานในละครชุดของเน็ตฟลิกซ์เรื่อง *[[บีฟ (ละครชุด)|บีฟ]]* (2023–ปัจจุบัน) การสร้างมีความล่าช้าเนื่องจากข้อพิพาทด้านแรงงานในฮอลลีวูด 2023 ทำให้มีการคัดเลือกนักแสดงใหม่บางคนในต้น ค.ศ. 2024 คาโล เข้าร่วมเพื่อเขียนบทภาพยนตร์ใหม่ การถ่ายทำเริ่มตั้งแต่เดือนกุมภาพันธ์จนถึงมิถุนายน ค.ศ. 2024 ที่ไตรลิทสตูดิโอส์ และสตูดิโอแอตแลนตาเมโทร ในแอตแลนตา, จอร์เจีย มีการถ่ายทำที่ยูทาห์ และกัวลาลัมเปอร์

***ธันเดอร์โบลต์ส**** ฉายรอบปฐมทัศน์เมื่อวันที่ 22 เมษายน ค.ศ. 2025 ที่เอ็มไพร์เลสเตอร์สแควร์ในลอนดอน, อังกฤษ ฉายในไทยเมื่อวันที่ 1 พฤษภาคม และฉายในสหรัฐเมื่อวันที่ 2 พฤษภาคม และเป็นภาพยนตร์เรื่องสุดท้ายของเฟสห้าในจักรวาลภาพยนตร์มาร์เวล ภาพยนตร์ได้รับการตอบรับที่ดีจากนักวิจารณ์ แต่ประสบความล้มเหลวในการทำเงิน 

ภาพยนตร์ทำรายได้ทั่วโลก 382 ล้านดอลลาร์สหรัฐ จากทุนสร้าง 180 ล้านดอลลาร์สหรัฐ และกลายเป็นภาพยนตร์ทำเงินสูงสุดลำดับที่ 8 ประจำปี 2025 ภาพยนตร์ได้รับการโปรโมทหลังภาพยนตร์เข้าฉาย 1 สัปดาห์ด้วยชื่อว่า ***เดอะนิวอเวนเจอร์ส: อเวนเจอร์สทีมใหม่ (The New Avengers)*** โดยมาร์เวลสตูดิโอส์ หลังจากการเปิดเผยชื่อดังกล่าวตอนท้ายภาพยนตร์ เหตุการณ์ได้มีการข้ามเวลาผ่านมา 14 เดือนหลังภาพยนตร์ และจะนำไปสู่ ''อเวนเจอร์ส: ดูมส์เดย์''

## นักแสดง

* ฟลอเรนซ์ พิว เป็น เยเลนา เบโลวา:สมาชิกของธันเดอร์โบลต์สที่ได้รับการฝึกฝนในเรดรูม เป็นนักฆ่าแบล็กวิโดว์ พิวกล่าวว่า ตัวละครได้รับผลกระทบจากเหตุการณ์ที่กระทบกระเทือนจิตใจในโครงการจักรวาลภาพยนตร์มาร์เวลล่าสุด รวมถึงการเสียชีวิตของพี่สาวบุญธรรมของเธอ นาตาชา โรมานอฟฟ์ / แบล็กวิโดว์ ในภาพยนตร์ *[[อเวนเจอร์ส: เผด็จศึก]]* (2019)
* เซบาสเตียน สแตน เป็น บักกี บาร์น:ทหารที่ได้รับการเพิ่มพลังพร้อมกับแขนไซเบอร์เนติกส์ และเป็นผู้นำ *[[โดยพฤตินัย]]* ของทีมธันเดอร์โบลต์ส สันนิษฐานว่าถูกสังหารในสนามรบระหว่างสงครามโลกครั้งที่สอง เขากลับมาอีกครั้งในยุคปัจจุบันด้วยการถูกล้างสมอง กลายเป็นนักฆ่าก่อนที่โปรแกรมของเขาจะถูกลบออก และได้รับเลือกให้เป็นสมาชิกของรัฐสภาสหรัฐ  สแตนเปรียบเทียบบาร์นกับ แรนเดิล แมกเมอร์ฟี ตัวละครของ แจ็ก นิโคลสัน ในภาพยนตร์เรื่อง *[[บ้าก้อบ้าวะ!]]* (1975) โดยกล่าวว่า ทั้งคู่ได้เข้ามาในกลุ่มคนที่วุ่นวาย และแสนเสื่อมทราม ซึ่งสมาชิกในกลุ่มจำเป็นต้องสามัคคีกัน
* ไวแอตต์ รัสเซลล์ เป็น จอห์น วอล์กเกอร์ / ยูเอสเอเจนต์:ซูเปอร์โซลเยอร์ที่ได้รับการปรับปรุงและเป็นสมาชิกของธันเดอร์โบลต์ส เขาเป็นอดีตกัปตันของทหารพรานกองทัพสหรัฐที่ได้รับการแต่งตั้ง และกลายเป็นกัปตันอเมริกาก่อนที่จะถูกปลดประจำการอย่างไร้ศักดิ์ศรีโดยรัฐบาลสหรัฐหลังเหตุการณ์ใน ''ฟัลคอนและวินเทอร์ โซลเยอร์''
* โอลกา คูรีเลนโก เป็น อันโตเนีย เดรย์คอฟ / ทาสก์มาสเตอร์:สมาชิกของธันเดอร์โบลต์สที่มีปฏิกิริยาตอบสนองด้วยภาพจำซึ่งช่วยให้เธอเลียนแบบสไตล์การต่อสู้ของคู่ต่อสู้ได้ ก่อนหน้านี้เธอถูกควบคุมโดยพ่อของเธอ เดรย์กอฟ ให้ทำภารกิจให้สำเร็จในนามเรดรูม ก่อนที่จะถูกนาตาชา โรมานอฟฟ์พี่สาวของเบโลวาปลดปล่อยใน''แบล็ค วิโดว์''
* ลูอิส พูลแมน เป็น บ็อบ / เซนทรี / วอยด์:บุคคลผู้มีพลังพิเศษที่ป่วยด้วยโรคสูญเสียความจำ ซึ่งเชื่อกันว่าแข็งแกร่งกว่าอเวนเจอร์สทั้งหมดรวมกัน เนื่องจากเป็นวอยด์ ซึ่งเป็นเซนทรีในรูปแบบที่ถูกปกคลุมไปด้วยเงาโดยสมบูรณ์ เขาจึงเป็นอมตะ แผ่ขยายความมืด และสามารถเปลี่ยนผู้คนให้กลายเป็นเงาได้
* เจอรัลดีน วิศวนาธาน เป็น เมลิสซ่า โจน "เมล" โกลด์: ผู้ช่วยวาเลนตินา อัลเลกรา เด ฟงแตน
* เดวิด ฮาร์เบอร์ เป็น อเล็กซี ชอสตาคอฟ / เรดการ์เดียน:สมาชิกของธันเดอร์โบลต์สซึ่งเป็นทหารชั้นยอดชาวรัสเซียที่คู่ปรับกับกัปตันอเมริกาและพ่อสมอ้างของเบโลวา ฮาร์เบอร์กล่าวว่าภาพยนตร์เรื่องนี้จะพาไปสำรวจความสัมพันธ์ที่ซับซ้อนระหว่างเบโลวาและโชสตาคอฟที่เปิดตัวใน *[[Black Widow (2021 film)|แบล็กวิโดว์]]* (2021) นอกจากนี้เขายังตั้งข้อสังเกตอีกว่าเบโลวาไม่สามารถต้านทานโชสตาคอฟได้ แต่เธอต้องการใครสักคนเพื่อช่วยให้เธอรู้สึกสมบูรณ์และโชสตาคอฟก็สามารถเติมเต็มบทบาทนั้นได้
* ฮันนาห์ จอห์น-คาเมน เป็น เอวา สตาร์ / โกสต์: สมาชิกของธันเดอร์โบลต์สที่มีความไม่แน่นอนของโมเลกุลที่สามารถเคลื่อนผ่านวัตถุได้ เธอรอดชีวิตหลังจากเหตุการณ์ใน ''แอนท์-แมน และ เดอะ วอสพ์''
* จูเลีย หลุยส์-เดรย์ฟัส เป็น วาเลนตินา อัลเลกรา เด ฟงแตน: เคาท์เตสและผู้อำนวยการของสำนักข่าวกรองกลางซึ่งทำงานร่วมกับเบโลวาและวอล์คเกอร์

นอกจากนี้ คริส เบาเออร์ เป็น โฮลต์, ขณะที่ เวนเดล เพียร์ซ แสดงเป็น สมาชิกสภาคองเกรส แกรี กาเบรียล ไบนด์ลอส กลับมารับบทเดิมของเธอเป็น โอลิเวีย ภรรยาของวอล์กเกอร์จาก *[[ฟัลคอนและวินเทอร์ โซลเยอร์]]*

## ผู้ให้พากย์เสียงไทย

* เยเลนา เบโลวา - ขวัญกมล ขาวไพศาล
* บักกี บาร์น / อเล็กซี ชอสตาคอฟ / เรดการ์เดียน- ดรุฑ ถิรสุวรรณ
* จอห์น วอล์กเกอร์ / ยูเอสเอเจนต์ - พิชาภพ ภัทรกูลนิยม
* อันโตเนีย เดรย์คอฟ / ทาสก์มาสเตอร์/ แอนนี่ เรย์โนลด์ / โอลิเวีย วอล์กเกอร์  - นภัทร บริสุทธิ์
* รอเบิร์ต "บ็อบ" เรย์โนลส์  / เซนทรี / วอยด์ - นฤนาถ โพธิ์ศิริกุล
* เมลิสซ่า โจน "เมล" โกลด์ - กีรติ วิมุกตะลพ
* เอวา สตาร์ / โกสต์ - เรวดี เมียนเกิด
* วาเลนตินา อัลเลกรา เด ฟงแตน - ณัฐนันท์ ธรรมนุวัติ
* พ่อบ็อบ / ดร.ฮิวสตัน - ณฐพงษ์ เธียรสวัสดิ์กิจ

## หมายเหตุ

## อ้างอิง

## แหล่งข้อมูลอื่น
*  at Marvel.com
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ไอแมกซ์
หมวดหมู่:ภาพยนตร์ในจักรวาลภาพยนตร์มาร์เวล